open-index/open-wikipedia-markdown huggingface dataset:
С’штинска Средна Гора

мини|десно|300п|Топографска карта на Рила.

**С’штинска Средна Гора** () — планински масив во централна Бугарија.

С’штинска Средна Гора е централниот дел на планинскиот венец Средна Гора. Сместена е помеѓу клисурата на реката Тополница на запад и горниот тек на реката Стрјама на исток. Таа е највисокиот дел на Средна Гора — тука e сместен највисокиот врв на планинскиот венец Гољам Богдан (1.604 мнв). Други повисоки врвовите се Бунаја (1.572 мнв) и Братија (1.519 мнв). Врвните делови на С’штинска Средна Гора се зафатени со пасишта, додека долните делови се заземени од стари букови шуми.

## Природни карактеристики, економска важност
Планината е главно направена од гнајси, гранити, лапорово-варовнички седименти и вулканогени материјали, кои го одредуваат присуството на богати наоѓалишта на бакарна руда (рудниците „Елшица“, „Асарел“, „Медет“ итн.) и минерални извори (Панаѓурска Бања, Стрелча, Красново, Старо Железаре, Хисарја, Клисура и др.).

Климата е преодно-континентална, а во највисоките делови — планинска.

Почвената покривка е главно претставена со кафеави шумски и циметни шумски почви. Големи површини на планината се окупирани од дабови и букови шуми и големи ливади и пасишта. Се развиваат рударството, сечата, обработката на дрво и сточарството. На неговите јужни сончеви падини се засадени големи лозја.

## Наводи

## Поврзано
*Ихтиманска Средна Гора
*Срнена Гора

## Литература
*Кираджиев Свелтин, Енциклопедичен географски речник на България, София, Изток-Запад. 2013 ISBN 6191521421

Категорија:Планини во Бугарија
Лилија во долината

***Лилија во долината*** (француски: *Le Lys dans la Vallée*) ― роман од 1835 година за љубовта и општеството на францускиот романописец и драматург Оноре де Балзак (1799–1850). Тоа се однесува на емотивно енергичната, но никогаш неисполнета наклонетост меѓу Феликс де Ванденес и Анриет де Морсаф. Тоа е дел од неговиот серијал романи (или *Roman-fleuve*) познати како *[[Човечка комедија]]* (*Comédie humaine*), која го пародира и прикажува француското општество во периодот на Бурбонската реставрација и Јулската монархија (1815–1848). Во својот роман тој го споменува и замокот Азе ле Ридо, кој може да биде посетен и денес.

## Вдахновение
Анриет де Морсоф била по примерот на блиската пријателка на Балзак, Лора Антоанет де Берни (моминско Инер), жена 22 години постара од него, која многу ја охрабрила неговата рана кариера. Г-ѓа де Берни умрела кратко откако го прочитал завршениот роман &mdash; во кој умира и Анриет.

## Преводи на англиски јазик

* Кетрин Прескот Вормели: *The Lily of the Valley* (Робертс Брос, 1891)
* Елен Мариџ (под псевдонимот „Џејмс Воринг“: *The Lily of the Valley* (Геби, 1898)
* Питер Буш: *The Lily of the Valley* (New York Review Books, 2024)

## Наводи


## Надворешни врски

*  Le Lys dans la vallée, звучна верзија 20x20пкс

Категорија:Романи на Оноре де Балзак
Категорија:Книги од Човечка комедија
Категорија:Француски романи од 1835 година
Деловен човек (де Балзак)

***Деловен човек*** (француски: *Un homme d'ffaires*) ― расказ на Оноре де Балзак. Објавен е во 1845 година и е една од *Париските сцени* на *[[Човечка комедија]]*. Тоа било единственото завршено дело што Балзак го објавил во 1845 година.

## Резиме на заплетот
За време на забавата што е одржувана во домот на куртизаната, Малага, адвокатот Дерош на другите гости им раскажува приказна за аристократот Максим де Трајле.

Де Трајле позајмил многу пари и одбива да ги плати долговите. Двајца париски деловни луѓе Серизе и Клапарон ги купуваат мениците на Де Трајле од неговите должници и тргнале да ги наплатат долговите пари. Серизе се обидува да го поврати долгот со посета и соочување со Де Трајле кој бара исплата. Де Трајле одбива.

Во меѓувреме, Де Трајлес купил читална за да управува со неговата љубовница госпоѓица Антонија Шокардел. На предлог на Кроазо, еден од редовните гости во читалната, Антонија му кажува на Де Трајле за некој вреден мебел што сака да го купи во вредност од 4000 франци. Вели и дека и е досадно да ја води читалната. Така, тие ја продаваат читалната на еден купувач кој Кроазо им го договорил, и го носат готовината со себе за да го купат мебелот. Кога ќе стигнат до местото за да го купат мебелот, сопственикот излегува дека е Серизе маскиран. Така Серизе може да добие целосна исплата на долговите.

## Наводи


## Надворешни врски

* 

Категорија:Раскази од Оноре де Балзак
Категорија:Книги од Човечка комедија
Категорија:Француски раскази
Категорија:Раскази од 1845 година
Годисар II

***Годисар II*** ― расказ на Оноре де Балзак. Објавено е во 1844 година и е една од *Париските сцени* на *[[Човечка комедија]]*.

## Резиме на заплетот
Во овој многу расказ, сопственикот на една париска продавница продава евтин шал по надуена цена на една богата Англичанка преправајќи се дека порано бил во сопственост на императорката Жозефина.

## Тема
Приказната е именувана по повторувачкиот лик на Балзак, Феликс Годисар кој не се појавува во оваа приказна. Тој е патувачки продавач и главниот лик на *[[Прочуениот Годисар]]* и се појавува и во голем број други книги на *[[Човечка комедија]]*. Во *Годисар II*, неговото презиме е користено како општ поим за продавачите, што укажува на нивните сличности. Париските продавачи во приказната се споредувани и со измислениот Феликс Годисар и со вистинскиот политичар Талејран поради нивната итрина. Талејран накратко се појавува и во *Годисар II*.

## Наводи


## Надворешни врски

* „Годисар II“, превод (од Клара Бел и други) на проектот Гутенберг (целосен текст)

Категорија:Раскази од Оноре де Балзак
Категорија:Книги од Човечка комедија
Категорија:Француски раскази
Категорија:Раскази од 1844 година
Земен

**Земен** () — гратче во Јужна  Бугарија, административен центар на Општина  Земен во Перничката Oбласт. Има население од околу 1.499 жители (2022).

## Географија и местоположба
Гратчето се наоѓа во планинска област, на двата брега на реката Струма, во мала котлина, која е на влезот во Земенската Клисура.

Земен се наоѓа на 44 километри од регионалниот центар Перник и околу 70 километри од главниот град Софија.

## Историја
Во средниот век недалеку од местото на сегашниот град  во клисурата на Струма постоел средновековниот **Земл’нград**. За време на османлиското владеење постоела населбата **Белово**. Во 1909 година била отворена станицата Белово на новоизградената железничка линија Софија — Ќустендил — Ѓуешево. Во 1925 година станицата и селото биле преименувани во **Земен** со намерата да се оживее и зачува името на средновековниот Земл’нград. Од 1974 година Земен добил статус на град.

## Наводи

## Поврзано
*Земенски манастир

## Надворешни врски
*Официјално мрежно место на Општина Земен

Категорија:Градови во Бугарија
Категорија:Населени места во областа Перник
Бродвејскиот Дени Роуз

**„Бродвејскиот Дени Роуз“** (англиски: *Broadway Danny Rose*) — филм на режисерот Вуди Ален (Woody Allen) од 1984 година. Ален е автор и на сценариото, а главните улоги ги толкуваат: Вуди Ален, Миа Фароу (Mia Farrow), Ник Аполо Форте (Nick Apollo Forte), Сенди Барон (Sandy Baron), Милтон Берле (Milton Berle), Едвин Бордо (Edwin Bordo) и Сенди Ричман (Sandy Richman). Филмот претставува урнебесно духовита, но емоционална и носталгична приказна, посвета на губитниците со големо срце. За таквиот впечаток придонесува и црно-белата фотографија на познатиот Гордон Вилис (Gordon Willis). Филмот бил номиниран за наградата „Оскар“ во две категории (режија и оригинлано сценарио), како и за наградата „Златен глобус“ (за најдобра глумица). Инаку, Ник Аполо Форте, кој го глуми ликот на Лу Канова, навистина е пејач и автор на песните кои ги изведува во филмот. 

## Содржина
Група пријатели во еден ресторан разговараат за познатиот бродвејски менаџер Дени Роуз при што еден од нив ја раскажува приказната за него: Дени не е могу успешен и претежно работи со непознати забавувачи, но тоа никако не ја намалува неговиот елан. Најголемата можност за успех му се укажува кога ја започнува соработката со некогашната голема ѕвезда, пејачот Лу Канова чија слава одамна е завршена, но Дени успева повторно да ја оживее неговата кариера. Лу е оженет, но истовремено е заљубен во Тина Витале и бара таа да биде присутна на неговиот настап. Затоа, тој го замолува Дени да ја донесе Тина на концертот, претставувајќи ја како својата девојка. Тина, пак, само што ја раскинала врската со Џони Рисполи, братот на двајца мафијаши, кои мислат дека Дени е новото момче на Тина и тгрнуваат во потера по него со намера да го убијат...

## Наводи

Категорија:Филмови на англиски јазик
Категорија:Американски филмови
Категорија:Филмски комедии
Категорија:Филмови од 1984 година
Категорија:Црно-бели филмови
Категорија:Филмови со Вуди Ален
Категорија:Филмови на Вуди Ален
Категорија:Филмови со Едвин Бордо
Категорија:Филмови со Милтон Берле
Категорија:Филмови со Сенди Барон
Категорија:Филмови со Ник Аполо Форте
Категорија:Филмови со Сенди Ричман
Категорија:Филмови со Миа Фароу 
Категорија:Филмови чие дејствие се одвива во Њујорк
Ковачевци (Перничко)

**Ковачѐвци** () — село во Западна Бугарија, административен центар на општината  Ковачевци во Перничката Oбласт. Има население од околу 342 жители (2022).

## Географија
Селото се наоѓа во планинско продрачје, на 25 километри од регионалниот центар Перник и на 55 километри од главниот град Софија. Во близина на селото се наоѓа акумулацијата „Пчелина“.

## Историја
Името на селото било писмено потврдено во османлиските даночни регистри од 1576 година под образецот **Ковачова**. Може да се претпостави дека е поврзано со ковачкиот занает на непознато семејство од овие простори. За време на османлиското владеење, Ковачевци било запалено и уништено двапати - првиот пат во 1806 година од ордите на Кара Феиз, а вториот пат — во 1850 година од башибозук, за време на востанието на Бугарите од северозападна Бугарија, кога локалното население исто така се побунило. Селото било ослободено во јануари 1878 година од четата на Иљо Војвода.

Веднаш по Руско-турската војна и Кресненско-разлошкото востание, овде дошле бегалци од Пиринско. Меѓу нив се Димитар Тренчев и Параскева Дошева — родителите на Георги Димитров, кој бил роден во Ковачевци во 1882 година.

За време на комунистичкиот режим во Бугарија, фактот дека во Ковачевци бил роден Георги Димитров, придонесол за развојот на селото — биле реконструирани улици, била изградена спомен-куќа посветена на дикаторот, била реновирана неговата родна куќа,  бил организиран спомен-парк.

## Наводи

## Надворешни врски
*Официјална веб-страница на општина Ковачевци 

Категорија:Села во Бугарија
Категорија:Населени места во областа Перник
Кон ѕвездите

***Кон ѕвездите*** () — научнофантастичен филм на режисерот Џејмс Греј (James Gray) од 2019 година. Греј а автор и на сценариото, заедно со Итан Грос (Ethan Gross), а главните улоги ги толкуваат Бред Пит (Brad Pitt), Томи Ли Џонс (Tommy Lee Jones), Рут Нега (Ruth Negga), Лив Тајлер (Liv Tyler) и Доналд Сатерленд (Donald Sutherland). Автор на музиката е Макс Ричер (Max Richter), а директор на фотографијата е Хојте ван Хојтема (Hoyte van Hoytema). Филмот бил премиерно прикажан на 29 август 2019 година на 76. Венецијански фестивал. Во САД, филмот почнал да се прикажува во кино-салите на на 20 септември 2019 година, а во Македонија, премиерата била на 19 септември истата година.

## Содржина
Дваесет години откако неговиот татко заминал на патување без враќање на планетата Нептун за да пронајде знаци на вонземјански разум, инженерот на Војничкиот корпус, Рој Мекбрајд (Бред Пит), патува низ Сончевиот Систем за да го пронајде и да разбере зошто неговата мисија не успеала.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Американски филмови
Категорија:Кинески филмови
Категорија:Бразилски филмови
Категорија:Филмови од 2019 година
Категорија:Филмови на англиски јазик
Категорија:Филмови на Џејмс Греј
Категорија:Филмови со Бред Пит
Категорија:Филмови со Томи Ли Џонс
Категорија:Филмови со Рут Нега
Категорија:Филмови со Лив Тајлер
Категорија:Филмови со Доналд Сатерленд
Категорија:Американски научнофантастични филмови
Категорија:Американски научнофантастични авантуристички филмови
Ангел Џеков

**Ангел Џеков** ( во  –  во ) – македонски ветеринар.

## Животопис

Од 1948 до 1983 година бил началник, односно директор на Ветеринарната управа во Македонија.

Има објавено 46 научно-стручни трудови, 576 стручни популарни написи, 9 стручно популарни брошури и една скрипта за ветеринарни техничари.

## Наводи

Категорија:Македонски ветеринари
Железна купола

мини|246x246пкс|Радар од системот „Железна купола“
**Железна купола** () — израелски противвоздушен систем што работи во сите временски услови. Системот е развиен од израелската фирма Rafael (Rafael Advanced Defense Systems). Тој е проектиран да пресретнува и уништува ракети со краток дострел и артилериски гранати истрелани од далечина од 4 до 70 километри, чија траекторија завршува во населени места. Израел се надева дека ќе го зголеми дострелот на „Железната купола“ од сегашните 70 километри на 250 километри и ќе го усоврши системот за да може истовремено да соборува проектили што доаѓаат од две различни насоки.

## Наводи

## Надворешни врски

* Rafael и Israel Aerospace Industries

__СОСОДРЖИНА__
__ИНДЕКС__
Категорија:Ракети
Категорија:Израел
Тај Шеридан

**Тај Кејл Шеридан** (англиски: *Tye Kayle Sheridan*) — американски глумец.

## Биографија
Шеридан е роден во Тексас. Неговата мајка Стефани (Рајт) поседува салон за убавина, а неговиот татко Брајан Шеридан е возач на Услуга за обединети парцели. Тој има помлада сестра, Медисон. Бил запишан во независниот училишен округ Елхарт сè додека неговата филмска кариера не станала приоритетен фокус кога имал 16 години и туторинг на филмски сетови.

## Филмографија

## Наводи

## Надворешни врски

* 

Категорија:Родени во 1996 година
Категорија:Американски глумци
Категорија:Живи луѓе
Категорија:Американски филмски глумци
Гуљанци

**Гуља̀нци** () — град во Северна Бугарија, административен центар на општината Гуљанци во Плевенската Област. Има население од околу 3.179 жители (2022).

## Географија и местоположба
Градот се наоѓа во југоисточниот дел на Чернополската Низина, на левиот брег на реката Вит, само на 5,5 километри југозападно од Дунав и 34 километри северно од регионалниот центар Плевен.

## Историја
Гуљанци е наследник на антички каструм, кој настанал на левиот брег на реката Утус (тракиско име на реката Вит), како крајпатна станица на Дунавскиот римски пат од запад кон исток.

Турците ја нарекле населбата Ѓуљан (роза) поради белите и црвените рози кои ги преполниле нејзините дворови и околината. Со текот на времето, името се трансформирало во Ѓуљанде, Ѓуљанци до денес Гуљанци.

На 4 септември 1974 година, со Указ бр. 1942 на Државниот совет на НР Бугарија, Гуљанци бил прогласен за град.

## Наводи

## Надворешни врски
*Мрежно место на Општина Гуљанци

Категорија:Градови во Бугарија
Категорија:Населени места во областа Плевен
Генератор Рекс

***Генератор Рекс*** () — американска научнофантастична анимирана серија. Се прикажувала од 23 април 2010 г. до 3 јануари 2013 г. на Картун нетворк. Вдахната е од стрипот *М. Рекс*, кој бил издаден во 1999 година. Иако не е прикажана на Adult Swim на Cartoon Network, таа не се смета за серија погодна за деца.

## Содржина
Во иднина кога луѓето се заразени со непроверени микроскопски роботи и чудовишта, млад човек со способност да ги управува ботовите, помага на владината агенција да ги контролира злобните творби на технологијата.

## Наводи

## Надворешни врски

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Американски анимирани телевизиски серии
Илјадалетие на Русија

**Илјадалетие на Русија** () е бронзен споменик во Новгородски кремљ. Бил подигнат во 1862 за прославата на еден милениум од пристигнувањето на Рурик во Новгород, настан кој традиционално се смета за почетна точка на историјата на руската државност.

## Горно ниво

## Средно ниво

## Долни ниво
На долното ниво се претставени просветители, државници, херои, и писатели и уметници.

мини|800px|центар|Просветители
мини|800px|центар|Државници
мини|800px|центар|Воени луѓе и херои
мини|800px|центар|Писатели и уметници

## Наводи

Категорија:Споменици во Русија
Категорија:Дела од 1862 година
Долна Митрополија

**Долна Митрополија** () — град во Северна Бугарија, административен центар на општината Долна Митрополија во Плевенската Област. Има население од околу 3.218 жители (2022).

## Географија и местоположба
Градот се наоѓа во Дунавската Рамнина, на левиот брег на реката Вит и на 10 километри западно од регионалниот центар Плевен.

## Историја
На територијата на Долна Митрополија има остатоци од неколку антични римски населби. Во времето на Првата бугарска држава, во близина на античка населба во локалитетот „Барата“ се појавила нова населба, која постоела до 11 век. Најстарото бугарско село се наоѓало во близина на чешмата на „Циганската Могила“. Старите гробишта веројатно не биле на сегашното место, бидејќи стари христијански надгробни споменици се пронајдени во локалитетот северно од „Барата“ во близина на сегашното основно училиште. За прв пат името на **Долна Митропола** се споменува во официјален документ од 1496 година.

Во 1860 година, населението на Долна Митрополија броело околу 650 луѓе. За тоа време во населбата се активирала стопанска активност - директно поврзана со пазарот на жито во Плевен. За време на Руско-турската војна од 1877-1878 година, на почетокот романските, а потоа и значајните руски воени единици биле стационирани во Долна Митрополија. Овде на двапати се воделе жестоки битки на 1 октомври 1877 година и на 10 декември 1877 година.

Посебно и значајно место во историјата на Долна Метрополија зазема производната задруга „Бугарски шеќер“ основана од д-р Палаузов и проф. Асен Златаров. Фабриката била пуштена во употреба на 30 јуни 1930 година. Задругата поседувала сопствена електрана во селото Којнаре, а во 1942 година започнала со рафинирање на масла — основата на денешната фабрика за масло. Во 1948 година, комунистичките власти ја конфискувале и ја претвориле во државна сопственост. Во 1949 година „Бугарски шеќер“ станала инвеститор за изградба на првата фабрика за сточна храна во Бугарија.

На 13 септември 1977 година Долна Митрополија била прогласена за град.

## Виша школа за воздухопловни сили
Во непосредна близина на градот се наоѓа воздухопловната база Долна Митрополија, дом на авијацискиот факултет на Универзитетот за национална одбрана. Таму е стационирано 12-то крило за воздушна обука. Воздухопловната школа е создадена во 1945 година и го носи името на Георги Бенковски. Училиштето се преселило во Долна Митрополија во 1948 година, а во 2002 година било инкорпорирано како дел од Универзитетот за национална одбрана.

## Наводи

## Надворешни врски
*Мрежно место на Општина Долна Митрополија

Категорија:Градови во Бугарија
Категорија:Населени места во областа Плевен
Кирил Илиевски

**Кирил Тасев Илиевски** (1921 во Добрушево, Битола — 16 април 1945 во Кајгана, Сремски фронт) македонски партизан, учесник во НОБ.

## Животопис
Кирил Илиевски бил роден во 1921 година во селото Добрушево кај Битола. По занимање бил кондураџија. Кон НОБ пристапил на 5 декември 1944 година. Бил борец во составот на Втората македонска бригада. Зел учество во борбите на Сремскиот фронт. Загинал на 16 април 1945 година во Кајгана.

## Наводи
Категорија:Родени во 1921 година
Категорија:Починати во 1945 година
Категорија:Учесници во НОБ
Чаудер

**Чаудер** () — американска анимирана серија што започнала да се прикажува на американскиот Cartoon Network на 2 ноември 2007 г. и на европската верзија на каналот на 12 мај 2008 г. Серијата е напишана од Карл Гринблат (познат по неговата работа на анимираните серии „Сунѓерот Боб Панталоновски“ и „Мрачните авантури на Били и Менди“), Вилијам Рејс и Алекс Алмагер, а режијата е на Џули Хашигучи, Крис Шервуд, Еди Хачинс и Шон Кешман. Занимлив податок е дека ликовите се именувани по познати јадења. Серијата раскажува за честољубивиот млад готвач Чаудер (во превод: *Чорба*) и неговите авантури во фирмата „Мунг Дал“.

## Епизоди

## Наводи

## Надворешни врски

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Американски анимирани телевизиски серии
Резервоар Карабутовское

**Резервоар Карабутовское** (Резервоар Ромен) резервоар од коритото на река на река Ромен, во регионот Конотоп на Сумската облат во Украина. Создаден во 1982 год. Еден од најголемите резервоари во регионот.

## Географија
Браната на резервоарот се наоѓа на 3 километри југоисточно од селото Карабутове. На бреговите има населби: десно - Капитанивка, Шпотивка, Базиливка, лево - Нехаивка и Пекари.

## Опис
Површината на водната површина е 502 ha. Должината на браната е 340 метри. Вкупниот волумен на резервоарот е 13,0 милиони m³.

## Надворешни врски
Лабораторијата на Декстер

**''Лабораторијата на Дексте''р** () — американска анимирана серија по идеја на Генди Тартаковски (творецот на *[[Самурај Џек]]*) за Cartoon Network. *Лабораторијата на Декстер* станала една од најпопуларните и најуспешните изворни серии на Cartoon Network и довела до промена во насоката на каналот кон создавање пооригинални серии. Низ годините, серијата добила висока оценка и потврдни одзиви, како и номинации за 4 Еми- и други награди.

## Содржина
Серијата се врти околу генијалното момче по име Декстер, кое има тајна лабораторија скриена зад полица за книги во неговата соба. Декстер го користи својот разум за да измислува разни апаратури и да спроведува научни опити, што често доведува до смешни и збркани последици. Меѓутоа, честољубивата сестра на Декстер, Ди-Ди, често навлегува во неговата лабораторија, создавајќи предизвици и забавни ситуации. Серијата ги следи обидите на Декстер да ја задржи својата лабораторија во тајност додека се движи низ предизвиците на секојдневниот живот, вклучително и справувањето со неговата досадна сестра и разните пронајдоци што тргнале наопаку.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Американски анимирани телевизиски серии
Долни Д’бник

**Долни Д’бник** () — град во Северна Бугарија, административен центар на општината Долни Д’бник во Плевенската Област. Има население од околу 4.400 жители (2022).

## Географија и местоположба
Градот се наоѓа во централниот дел на Дунавската Рамнина, во близина на реката Вит, само на 15 километри западно од регионалниот центар Плевен.

## Историја
Долни Д’бник првпат се споменува во официјалните турски документи од 1430 година. 

При избувнувањето на Балканската војна во 1912 година, 1 жител на Долни Д’бник доброволно се пријавил во Македонско-одринското ополчение.

На 29 август 1969 година, со Указ бр.829 на Државниот совет на НР Бугарија, Долни Д’бник бил прогласен за град.

## Наводи

## Надворешни врски
*Мрежно место на Општина Долни Д’бник 

Категорија:Градови во Бугарија
Категорија:Населени места во областа Плевен
Јанко Колевски

**Јанко Стојков Колевски** (16 април 1921 во Ивени, Битола — 23 април 1945 во Славонска Пожега, Хрватска) македонски партизан, учесник во НОБ.

## Животопис
Јанко Колевски бил роден на 16 април 1921 година во селото Ивени кај Битола. По занимање бил земјоделец. Кон НОБ пристапил во септември 1944 година. Учествувал во борбите што ги водел 15ти корпус во Срем и Хрватска. Загинал како водник во Втората македонска бригада во Славонска Пожега на 23 април 1945 година.

## Наводи
Категорија:Родени во 1921 година
Категорија:Починати во 1945 година
Категорија:Учесници во НОБ
Станимир Илкоски

**Станимир Павлев Илкоски** (1912 во Ропотово, Прилеп — 1941 во Белград, Србија) македонски партизан, учесник во НОБ.

## Животопис
Станимир Илкоски бил роден во 1912 година во селото Ропотово кај Прилеп. По занимање бил шофер. Кон антифашистичкото движење бил приклучен од самиот почеток, од 1939. Веднаш по окупацијата заминал за Белград, каде како илегалец загинал во 1941 година.

## Наводи

Категорија:Родени во 1912 година
Категорија:Починати во 1941 година
Категорија:Учесници во НОБ
Лакрима литералис

**Лакрима литералис дооел** — македонска издавачка куќа.

## Организација и менаџмент
Директор на Лакрима литералис е Никола Буриловски, а уредник е Јована Андоновска. Седиштето на издавачката куќа е во Скопје, на улицата „Мраморец“ бр. 57а.

## Изданија
### Библиотека „Опиум“
Во рамките на оваа библиотека се објавени следниве книги:
* Венко Андоновски, Вештица (2014)
* Венко Андоновски, Ќерката на математичарот
* Венко Андоновски, Азбука на непослушните
* Венко Андоновски, Каренина made in Macedonia (драма)
* Венко Андоновски, Прогледување
* Чак Паланик, Давење
* Мадам де Лафајет, Принцезата де Клев
* Чарлс Буковски, Свиња во виски
* Ирвин Јалом, Лежејќи на каучот
* Крег Клевенџер, Записите на извртениот
* Ирвин Велш, Треинспотинг
* Жан Ешноз, Секавици
* Салвадор Дали, Дневникот на еден гениј
* Брет Истон Елис, Американски психо
* Хантер С. Томпсон, Дневникот на румот
* Ребека Склут, Вечниот живот на Хенриета Лакс
* Џон Апдајк, Раскази (избор)
* Сергеј Козлов, Момче без сабја
* Димитри Мизгулин, Утрински ангел (поезија)
* Ранко Маринковиќ, Киклоп

## Наводи

Категорија:Македонски издавачки куќи
Кнежа

**Кнежа̀ ** () — град во Северна Бугарија, административен центар на општината Кнежа во Плевенската Област. Има население од околу 10.301  жители (2022).

## Географија и местоположба
Градот се наоѓа во северозападниот дел на Дунавската Рамнина. Се наоѓа на 46 километри западно од регионалниот центар Плевен, на 59 километри североисточно од Враца  и на 163 километри од главниот град Софија.

Во однос на климата, регионот на Кнежа е мал климатски остров во Дунавската Рамнина, кој се карактеризира со остри и студени зими со силни ветрови, ветровити пролет и многу топли лета. Во градот се регистрирани едни од најстудените температури во Бугарија.

## Историја
Името на градот најверојатно потекнува од словенскиот збор „кнез“, најверојатно по локален владетел кој го бранел населението во областа за време на отоманското владеење на Бугарија.

Институтот за пченка на Земјоделската академија е со седиште во Кнежа. Тоа бил основан во 1924 година.

## Наводи

## Надворешни врски
*Мрежно место на Општина Кнежа

Категорија:Градови во Бугарија
Категорија:Населени места во областа Плевен
Најдобриот човек

**„Најдобриот човек“** (англиски: *The best man*) — филм на режисерот Френклин Џ. Шафнер (Franklin J. Schaffner) од 1964 година, според сценариото на Гор Видал (Gore Vidal). Главните улоги ги играат: Хенри Фонда (Henry Fonda), Клиф Робертсон (Cliff Robertson), Ли Трејси (Lee Tracy) и Еди Адамс (Edie Adams). Ли Трејси бил номиниран за „Оскар“ за најдобар спореден глумец, а ова бил неговиот последен филм.

## Синопсис
Државниот секретар Вилијам Расел (го игра Фонда) е принципиелен човек чија вонбрачна авантура може да му ги загрози бракот и политичката кариера. Сенаторот Џо Кентвел (го игра Робертсон) се претставува како човек од народот, но неговата решеност да победи на изборите по секоја цена истовремено е неговата најголема маана. Тие двајца се главните кандидати на претседателските избори при што се борат за поддршката од тековниот претседател (го игра Трејси). Во борбата за победа, тие ги користат сите оружја, вклучувајќи ги и јавните навреди кон противникот...

## Наводи

Категорија:Американски филмови
Категорија:Филмови на англиски јазик
Категорија:Филмови од 1964 година
Категорија:Филмови на Френклин Џ. Шафнер
Категорија:Филмови со Хенри Фонда
Категорија:Филмови со Клиф Робертсон
Категорија:Филмови со Еди Адамс
Категорија:Филмови со Ли Трејси
Категорија:Црно-бели филмови
Категорија:Филмови чие дејствие се одвива во САД
Категорија:Филмови за политичари
Еднорог: Вечни воини

***Еднорог: Вечни воини*** () — американска анимирана минисерија создадена од Генди Тартаковски. Пуштена била на 5 мај 2023 г. на ноќниот блок Adult Swim на Cartoon Network во САД. Произведена е од Cartoon Network Studios и анимирана од студиото „La Cachette“ во Франција и студиото „Змеј“ во Бугарија. *Еднорог: Вечни воини* ја има и на HBO Max со македонски превод.

## Содржина
Приказната се врти околу група древни јунаци што безброј илјадалетија го штителе светот од злонамерна закана. Меѓутоа, предвременото будење на еден јунак довело до тоа нивната свест да населува облици на младинци, придружено со губење на сеќавањата и дел од нивните одлични способности. Сега соочени со предизвикот да го вратат своето заборавено минато и да ги вратат своите намалени моќи, овие јунаци мораат повторно да се обединат за да се соочат и да ги надминат посегнувачките сенки што уште еднаш му се закануваат на светот.

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Анимирани серии
Категорија:Цртани филмови
Категорија:Американски анимирани телевизиски серии
Левски (град)

**Левски** () — град во Северна Бугарија, административен центар на општината Левски во Плевенската Област. Има население од околу 10.046  жители (2022).

## Географија и местоположба
Левски се наоѓа во централниот дел на Дунавската Рамнина, на околу 60 метри надморска височина. Градот се наоѓа на 54 километри од регионалниот центар Плевен и 208 километри од главниот град Софија. 

Климата е умерена континентална, поволна за развој на житни, градинарски, технички и овошни култури.

## Историја
За време на Отоманската Империја, тоа била мала населба наречена **Караагач** што значи „црн брест“. Во тоа време бил претежно населенa со Турци. Некои го нарекле Турски Карагач, за да се разликува од селото Бугарски Карагач, денешното село Тотлебен. По ослободувањето на Бугарија во 1897 година, населбата била преименувана во **Левски** во чест на националниот револуционер Васил Левски.

Во 1880 година во Турски Карагач имало 1082 жители. Шест години по Ослободувањето, во 1884 година било отворено основно училиште, а во 1887 година била изградена бугарска црква.

Во 1881 година владата на Драган Цанков предложила во Народното собрание да се проучи изградбата на железничката линија Софија — Дунав. Со закон од 15 февруари 1883 година, започнала изградбата. Во тоа време се градела и железничката клучка станица Левски.

Линијата официјално ја отворил кнезот Фердинанд I на 8 ноември 1899 година со почетна станица Софија - Роман - Плевен - Горна Орјаховица - Шумен - Варна.

Поставувањето на пругата и изградбата на станицата го направиле селото непрепознатливо и постепено го менувало својот изглед. Во 1912 година, бил усвоен неговиот прв план за градско планирање, што овозможило да се прошири кон станицата. Се основале производствени претпријатија и културни институции. Мелницата „Ориент “, изградена во 1910 година, привлекувала производители од многу поширок регион. Во селото биле основани многу професии како чевлари, кројачи, столари, железари, столари, хотелиери итн.

Во 1945 година, една година по државниот удар на 9 септември, селото Левски станало првото село во Бугарија кое комунистичките власти го прогласиле за град.

## Наводи

## Надворешни врски
*Мрежно место на Општина Левски

Категорија:Градови во Бугарија
Категорија:Населени места во областа Плевен
Никопол

**Нико̀пол** () — град во Северна Бугарија, административен центар на општината Никопол во Плевенската Област. Има население од околу 3.530 жители (2022).

## Географија и местоположба
Никопол се наоѓа на десниот брег на реката Дунав, на многу нерамен и ридски терен. Градот се наоѓа на 57 километри североисточно од регионалниот центар Плевен и 217 километри од главниот град Софија.

## Историја
Во римско време, тоа било село во провинцијата Мизија, првпат споменато во 169 година. По падот на Римската империја, градот се покажал дека се наоѓа на северната граница на Византиската империја. Во 1059 година, тој го добил името Никопол, што од грчки значи „град на победата“. Во поголемиот дел од средниот век, тоа била дел од Бугарската држава од нејзиното основање во 681 година. По падот на Трновград во 1393 година, последниот бугарски цар Иван Шишман го бранел она што останало од Царството од Никополската тврдина, каде што бил заробен откако градот бил освоен од Османлиите во 1395 година. Затоа, Никопол понекогаш се смета за главен град на Бугарија во текот на овие две години. Во Никополската тврдина во 1396 година, обединетите војски на христијанска Европа на чело со унгарскиот крал Сигизмунд и разни француски витези биле поразени во Битката кај Никопол од Османлиите под Бајазит I и неговиот српски вазал Стефан Лазаревиќ.

Под османлиска власт, Никопол се развил во важен воен и административен центар како санџак, со силна тврдина и развиен економски, духовен и политички живот, сè додека не заминал во опаѓање во текот на 17 и 18 век. Бил центар на каза, но подоцна бил преземен од Плевен како регионален центар на тој дел од бугарските земји. Никопол бил ослободен од Русите во Битката кај Никопол во 1877 година.

## Наводи

## Надворешни врски
*Мрежно место на Општина Никопол

Категорија:Градови во Бугарија
Категорија:Населени места во областа Плевен
Категорија:Населени места на Дунав
Рик и Морти

***Рик и Морти*** () — американска комична научнофантастична анимирана серија за возрасни создадена од Ден Хармон и Џастин Ројланд. Премиерата била на 2 декември 2013 г. во САД како дел од ноќниот блок Adult Swim на Cartoon Network, а подоцна била додадена и на Нетфликс. Серијата ја има и на сервисот HBO Max со македонски превод.

Серијата е посветена на несреќите на циничниот луд научник Рик Санчес и неговиот наивен, непостојан и тромав внук Морти. Серијата, која произлегла од бурна анимирана пародија на франшизата „Враќање во иднината“, добила исклучително високи оценки од критичарите, кои особено ја пофалиле нејзината посебност, творечки пристап и смисла за хумор.

## Наводи

## Надворешни врски

* Матична страница
* 
* 

__СОСОДРЖИНА__
__ИНДЕКС__

Категорија:Цртани филмови
Категорија:Анимирани серии
Категорија:Рик и Морти
Категорија:Американски анимирани телевизиски серии
Категорија:Американски научнофантастични серии
Хортонова сфера

**Хортонова сфера** ― сферичен сад под притисок, кој е користен за складирање на компримирани гасови како што се пропан, течен нафтен гас или бутан во фаза на течен гас.

## Историја
„Хортонова сфера“ (англиски: Horton sphere или Hortonsphere) е именувана по Хорас Ебенезер Хортон (1843 &#x2013; 1912), основач и финансиер на фирма за дизајн и градба на мостови во околу 1860 година, споена за да ја основа Chicago Bridge &amp;amp; Iron Company (CB&I) во 1889 година како фирма за градење мостови и ги конструирала првите резервоари за складирање течности на големо кон крајот на деветнаесеттиот и почетокот на дваесеттиот век. CB&I ги изградиле првите теренски подигнати сферични садови под притисок во светот во рафинеријата во Порт Артур, Тексас во 1923 година, и последователно побарал „Hortonsphere“ како регистрирана трговска марка. На GT Horton му бил издаден патент на 23 септември 1947 година, опишувајќи како да бидат направени заварените челични потпорни столбови отпорни на топлинско ширење и оптоварување од ветрови врз сферата.

Поради нивниот карактеристичен облик, некои станале предмет на кампањи за зачувување, како што е онаа во гратчето Покипси, Њујорк, Соединети Држави.

## Изградба и употреба
[мини|300x300пкс| Хортонови сфери во нафтената рафинерија „MiRO“ кај [Карлсруе.]]
Првично, Хортоновите сфери биле градени со заковување на одделни плочи од ковано железо или челик, но од 1940-тите биле од заварена конструкција. Плочите се образувани во фабрики за намотување и се сечени на шаблони.

CB&I го прави големиот дел од сферични садови под притисок во светот. Тие се користени многу за течниот нафтен гас, како и за други испарливи гасови. CB&I ги идентификува следните намени: бензин, безводен амонијак, мономер на винил хлорид (VCM), нафта (лигроин), пропан, пропилен, етан, бутан, течности од природен гас, и бутадиен. Криогенското складирање е можно и за течниот природен гас, метан, етилен, водород и кислород. Гасовите што може да бидат складирани се водород, азот, кислород, хелиум и аргон. Други употреби за примена на Хортоновата сфера, се: вселенски комори, хипербарични комори, еколошки комори, вакуумски садови, обработни садови, садови за тестирање, садови за задржување и садови за пренапони.

## Поврзано

* Резервоар

## Наводи

Категорија:Добивање на нафта
Категорија:Резервоари
Категорија:Складирање на масло
Вулингјуен

**Вулингјуен** (кинески 武陵源) — живописна и историска област во округот Вулингјуен, југосредишна кинеска покраина Хунан. Во 1992 година, бил впишан во Списокот на светско наследство на УНЕСКО. Повеќе од 3.000 кули и врвови од кварцитен песочник се во областа, високи над 200 метри, заедно со многу дервени и клисури со привлечни потоци, езера, реки и водопади. Тука се наоѓаат 40 пештери, многу со големи наслаги на калцит и два природни моста, Шјанреншјиао (Мост на Бесмртните) и Тианчјиашенгконг (Мост над Небото), еден од највисоките природни мостови на светот.

Областа лежи помеѓу   во местото Џангџјиаџјие и околу 270 километри северозападно од Чангша*,* главниот град на покраината Хунан. Паркот зафаќа површина од 690 квадратни километри. Вулингјуен е дел од планинскиот венец Вулинг. Природната област се состои од четири национални паркови, Народен шумски парк Џангџјиаџјие, природен резерват долина Суоши, природен резерват Тианџи и неодамна додаденото подрачје Јангџјаџје. Има повеќе од 560 знаменитости што треба да се видат.

## Галерија

Податотека:1_zhangjiajie_huangshizhai_wulingyuan_panorama_2012.jpg|Поглед на *петте прсти* на Хуангшјиџаи
Податотека:ZhangJiaJie_River_1.jpg|Реката Џангџјиаџјие
Податотека:湖南-张家界-武陵源 - panoramio.jpg|Влезот во паркот Вулингјуен


## Наводи

## Надворешни врски
*China’s Ancient Skyline

Категорија:Хунан
Категорија:Светско наследство во Кина
Категорија:Национални паркови во Кина
Категорија:Координати на Википодатоците
Климент Џамбазовски

**Климент Џамбазовски** ( во  –  во ) – македонски историчар, архивист и академик.

Џамбазовски е редок е најтемелен познавач на документацијата за Македонија во архивите во Србија.

## Животопис

Основното образование го завршил во родниот град, а Учителската школа во Јагодина, Србија, во 1939 година. По кратко учителствување, ги завршил студиите по педагогија и историја на Софискиот универзитет.

Избран е за асистент на Катедрата по педагогија на Филозофскиот факултет на Скопскиот универзитет во 1949 година. По притворањето од информбирото и исклучувањето од Факултетот, тој станал надворешен соработник на Архивот на Македонија со работно место во Белград во 1952 година.

На Историско-филолошкиот факултет во Белград, тој ја одбранил докторската дисертација „Културно-општествените врски на Македонија со Србија во текот на XIX век“ во 1959 година.

Благодарејќи на богатите истражувања на архивите во Србија и публикуваните трудови, избран е за виш научен соработник на Балканолошкиот институт на САНУ во 1969 година, каде што е и пензиониран на 1 јануари 1985 година.

Избран е за член на МАНУ надвор од работниот состав во 2006 година.

Објавувал повеќе студии и поголем број одделни публикации. Најзначајна му е серијата „Граѓа за историјата на македонскиот народ од Архивот на Србија“ во 5 томови во 14 посебни книги, што го опфаќаат периодот од 1820 до 1891 година.

Необјавен останал подготвениот том V, книга III (1892-1893). За оваа серија ја добил наградата „11 Октомври“.

## Наводи

## Надворешни врски
* Профил на страницата на МАНУ 

Категорија:Македонски историчари
Категорија:Македонски архивисти
Категорија:Македонски академици
Категорија:Југословенски историчари
Категорија:Југословенски архивисти
Категорија:Доктори на Белградскиот универзитет
Категорија:Академици на МАНУ
Ибрик

мини
мини
**Ибрик** ― сад од Блискиот Исток со излив што е користен за складирање и истурање на течна содржина. Иако турскиот збор „ибрик“, изведен од персискиот преку арапскиот, означува само стомна или бокал.

## Отоманска Македонија
Ибрикот служел за чување и за потурање вода. Стои на ѕвончеста стојка, со зајакнат раб, по стеснувањето навнатре продолжува нагоре во мешест дел, од каде што повторно благо се собира до вратот кој преку два релјефни круга со мало проширување продолжува нагоре во грло. На најширокиот мешест дел од двете спротивни страни се поставени емзик и рачка. Емзикот, со иста висина со капакот, на горниот дел е свиткан нанапред и косо засечен. Рачката од бакар на две места е прицврстена со чивии, а нагоре продолжува слободно извиена во благ агол и на горниот дел под самото грло на две места е прицврстена со чивии. Капакот е кубелија со мал чембер подаден нанадвор и поширок долен дел во кој влегува устинката, а на врвот има мала топчеста пупка. Целиот бил декориран. Ибрик со леѓен како комплет често се користеле од старите градски муслимански фамилии.

## Поврзано
* Ѓезве
* Дала (арапско ѓезве)
* Џебена (етиопско ѓезве)
* Турско кафе

## Надворешни врски
* Ибрик од 19 век . turkishculture.org.
* Ибрик од 1229 година. discoverislamicart.org.

## Наводи

Категорија:Стаклени садови
Категорија:Садови за течности
Категорија:Турцизми
Карафа

мини| Стаклена карафа
**Карафа** — стаклен сад со разгорена усна што се користи за послужување течности, особено вино и вода. За разлика од декантерот, карафите обично немаат затки. 

## Употреба
Во Франција, карафите најчесто се користат за послужување вода. За да нарачате *караф д'о* („карафа вода“) значи да побарате да ви се служи (бесплатна) вода од чешма наместо флаширана вода што се наплаќа. Во Грција, во таверните или слични објекти, вообичаено се користат карафи за да се служи точено вино.

## Поврзано
* Дегустација на вино

## Наводи

## Надворешни врски
* 

Категорија:Кујнски прибор
Категорија:Садови за течности
Категорија:Стаклени садови
Категорија:Вински поими
Категорија:Италијански зборови
Барајќи го Ерик

**„Барајќи го Ерик“** (англиски: *Looking For Eric*) — британско-италијанско-белгиско-француско-шпански филм од 2009 година, во режија на Кен Лоуч (*Ken Loach*), додека автор на сценариото е Пол Лаверти (*Paul Laverty*). Главните улоги ги играат: Стив Еветс (Steve Evets), Ерик Кантона (Eric Cantona), Стефани Бишоп (Stephanie Bishop), Џерард Кирнс (Gerard Kearns), Стефан Гамбс (Stefan Gumbs) и Џон Хеншо (John Henshaw). На Канскиот фестивал, филмот бил номиниран за наградата „Златна палма“ за режија. Во филмот, Лоуч ги комбинира магичниот реализам и грубата стварност. Притоа, фантазијата никогаш не ја презема контролата, туку таа е прикажана со реалистични средства.

## Содржина
Ерик Бишоп (го игра Еветс) и Ерик Кантона (се глуми самиот себеси) имаат само една заедничка црта — името, но затоа пак Кантона е најголемиот животен идол на Ерик. Ерик, кој работи како поштар, и сите негови колеги се страсни навивачи на Манчестер Јунајтед, но освен навивањето, во неговиот живот нема никаква радост, па дури размислува и да изврши самоубиство. Ерик живее со двајцата посвоени синови, Рајан (го игра Кирнс) и Џеси (го игра Гамбс), а неговата поранешна сопруга е в затвор. Од првиот брак има ќерка, која пак има вонбрачно дете иако нема матурирано, а Ерик сè уште страда по својата голема љубов, првата жена Лили (ја игра Бишоп). Рајан и Џеси не работат ништо, туку по цел ден слушаат музика, скитаат или гледаат порно-филмови. Рајан се заплеткува во лошо друштво, а матните работи со гангстерите го ставаат неговиот живот во опасност. Еднаш, колегата на Ерик, Митболс (го игра Хеншо) го наговара друштвото да го следат упатството од прирачникот и да се идентификуваат со некоја личност која ќе ја замислат. Така, Ерик го замислува Кантона, а додека вежба во својот дом, тој разговара со постерот на Кантона, но наскоро во собата се појавува вистинскиот Кантона. Полека, со помош на познатиот фудбалер, Ерик започнува да го средува животот, а тоа подразбира и војна со гангстерите...

## Наводи

Категорија:Филмови на англиски јазик
Категорија:Француски филмови
Категорија:Британски филмови
Категорија:Италијански филмови
Категорија:Белгиски филмови
Категорија:Шпански филмови
Категорија:Филмови од 2009 година
Категорија:Филмови на Кен Лоуч
Категорија:Филмови со Стив Еветс
Категорија:Филмови со Ерик Кантона
Категорија:Филмови со Стефани Бишоп
Категорија:Филмови со Џерард Кирнс
Категорија:Филмови со Стефан Гамбс
Категорија:Филмови со Џон Хеншо
Категорија:Филмови чие дејствие се одвива во Манчестер
Категорија:Филмови за дисфункционални семејства
Господари на пеколот

**Господари на пеколот** () — култен британски натприроден филм на ужасите од 1987 г. напишан и режиран од Клајв Баркер и произведен од Кристофер Фиг, заснован на новелата на Баркер „Господари на пеколот“ од 1986 г. Овој филм го одбележал режисерското деби на Баркер. Неговиот заплет вклучува мистична кутија со загатки што ги повикува Сенобитите, група садомазохистички суштества од други пространства што не можат да разликуваат болка од задоволство. Водачот на Сенобитите е претставен од Даг Бредли и е утврден во продолженијата како „Пинхед“. „Господари на пеколот“ бил снимен на крајот на 1986 г. Првото јавно прикажување на филмот се одржало на 10 септември 1987 г. во киното „Принц Чарлс“. Филмот заработил само околу 14,6 милиони долари.

## Содржина
Френк Котон доаѓа во сопственост на таинствена кутија со загатки во Мароко. Според легендата, кутијата ветува врвна телесна екстаза. По отворањето, Френк е страшно растргнат од куки и ланци. По одредено време, братот на Френк, Лари, и неговата сопруга Џулија, која исто така е поранешна љубовница на Френк, се преселуваат во поранешното живеалиште на Френк. Ужасната верзија на мртовецот на Френк се појавува и ја принудува Џулија да заведува и убива мажи, дозволувајќи му на Френк да ја пие нивната крв и да го врати својот физички облик. Кирсти, ќерката на Лари, го открива чудовишниот Френк на поткровјето на куќата и успешно бега со кутијата. Со отворањето на кутијата, Кирсти ги повикува суштествата познати како „Сенобити“. Во очајнички потег, таа преговара со Сенобитите за повторно да го затворат Френк во замена за нејзиниот сопствен живот.

Во меѓувреме, Френк и Џулија соработуваат за да го убијат Лари. По враќањето на Кирсти дома, таа доаѓа до вознемирувачкото откритие дека Френк ја излупил кожата од безживотното тело на Лари, користејќи го како маска за да го подражава нејзиниот татко. Френк, во обид да ѝ наштети на Кирсти, ненамерно завршува со убиство на Џулија. Пред Френк да ја изврши својата закана против Кирсти, Сенобитите се појавуваат и уште еднаш го растргнуваат. Кирсти презема брзо дејство, ја затвора кутијата и со тоа ги протерува Сенобитите. Последователно, Кирсти ја решава кутијата со загатки. На крајот, кутијата се враќа кај првоначалниот продавач што првично му ја продал на Френк.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Американски филмови
Категорија:Филмови на англиски јазик
Категорија:Филмови од 1987 година
Категорија:Филмови за демони
Категорија:Американски хорор-филмови
Червен Брјаг

**Червен Брјаг** () — град во Северна Бугарија, административен центар на општината Червен Брјаг во Плевенската Област. Има население од околу 12.705 жители (2022).

## Географија и местоположба
Червен Брјаг се наоѓа на границата меѓу Предбалканот и централниот дел на Дунавската Рамнина, на десниот брег на реката Искар и нејзината притока реката Златна Панега.

Градот се наоѓа на 55 километри од регионалниот центар Плевен и 137 километри од главниот град Софија.

## Историја
Червен Брјаг за прв пат бил спомнат во османлискиот даночен регистар од 1430 година. Во средината на 16 век во османлиските документи бил заведен како село Доброл’к, тимар на казата Мраморница. Во крајот на 16 век бил вклучен во регистарот на војнуци како село **Червен Брјаг** во Никополскиот санџак. Името на населбата доаѓа од црвеникавата глина ископана во нејзина близина.

Модерниот град бил основан во 1899 година од Иво Попович и Марко Марков, на 3 километри западно од селото како станица на железничката линија Софија — Варна во изградба, а во следните години таа станала жив пазар за житарки, домашни животни, кожурци и други земјоделски производи. Со Указ бр. 402 на премиерот Андреј Љапчев од 26 јуни 1929 година, станицата Червен Брјаг добила статус на град. Тогаш нему му се придружило старото село Червен Брјаг, денес 5-то маало — Источна зона.

## Наводи

## Надворешни врски
*Мрежно место на Општина Червен Брјаг

Категорија:Градови во Бугарија
Категорија:Населени места во областа Плевен
Антоние Стојкоски

**Антоние Стојкоски** ( во  —  во ) — македонски партизан, учесник во НОВ на Македонија.

## Животопис
Тој бил роден во селото Дебриште, но неговите родители биле таму доселени од некое од селата на Порече. Кон НОБ се приклучил доброволно во 1944 година. Бил борец на 48-та дивизија, XV корпус, со кој учествувал на Сремскиот фронт. Загинал на 23 април, 1945 во борбите кај Андриевици во Словенија.

## Наводи

Категорија:Родени во 1926 година
Категорија:Починати во 1945 година
Категорија:Учесници во НОБ